Diari Oficial de la Generalitat Valenciana


Sumari del DOGV 4461, del 17-03-2003 (2003/2569)

ORDE de 27 de febrer de 2003, de la Conselleria de Benestar Social, per la qual es convoquen beques per a l'assistència a seminaris, congressos i trobades de caràcter nacional o internacional en matèria de drogodependències i altres addiccions, realitzats durant l'any 2003.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4461

Data del DOGV
:   17-03-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/2569


Data del document
:   27-02-2003

Organisme emissor
:   Conselleria de Benestar Social

Tipus de document
:   Ordre

Correcció d'errades

 Descriptors 

:   * toxicologia
    * suport econòmic
    * ajuda pública
    * assignació per estudis

ORDE de 27 de febrer de 2003, de la Conselleria de Benestar Social, per la qual es convoquen beques per a l'assistència a seminaris, congressos i trobades de caràcter nacional o internacional en matèria de drogodependències i altres addiccions, realitzats durant l'any 2003. [2003/2569]
  
Entre els objectius de la Conselleria de Benestar Social destaca, de forma prioritària, la formació i la investigació en tot allò que es referix a les drogodependències i altres trastorns addictius, impulsant, per a això, les actuacions encaminades a fomentar i afavorir entre els professionals implicats, la formació sobre el fenomen de les addiccions, revelant-se com un mitjà adequat per a la consecució dels citats fins facilitar l'assistència de professionals i estudiosos en l'àmbit de les drogodependències a congressos, seminaris i trobades sobre esta matèria, tant de caràcter nacional com internacional que es desenrotllen l'any 2003, i en especial al I Congrés Europeu de Trastorns Addictius, que se celebrarà a la ciutat d'Alacant els dies 27 a 29 de març del 2003, el qual abordarà aspectes relacionats amb les addiccions des de l'atenció primària fins a la salut mental i des de la investigació preclínica a la clínica, incloent-hi temes tan variats com l'exposició dels avanços en genètica molecular o del desenrotllament de noves i eficaces intervencions terapèutiques basades en l'evidència.
  
Per tot això, es convoquen les ajudes que es relacionen a continuació, que es regiran per les normes específiques contingudes en els corresponents annexos d'esta orde i, en allò que els siga d'aplicació, s'ajustaran al que disposa:
  
- El Decret 108/1992, de 6 de juliol, del Govern Valencià, pel qual es regula la concessió de beques.
  
- La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
- El Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991.
  
En virtut d'això, i fent ús de les facultats que em conferix l'art. 35,e) de la Llei 5/1983, de 30 de desembre, de Govern Valencià, l'article 47.11 del Text Refós de la Llei d'Hisenda Pública de la Generalitat Valenciana i el Decret 138 /2000, de 12 de setembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social, modificat pel Decret 212/2001 de 18 de desembre.
  
ORDENE
  
Article 1. Objecte i classes de beques
  
La present orde té per objecte convocar concurs públic per a la concessió de les beques que a continuació es relacionen, en matèria de drogodependències i altres addiccions, i aprovar les bases per què es regiran, que s'incorporen com a annex I a la present orde:
  
1.1 Assistència al I Congrés Europeu de Trastorns Addictius, que se celebrarà a la ciutat d'Alacant durant els dies 27 a 29 de març del 2003 (250 beques).
  
1.2 Assistència a congressos, seminaris o trobades celebrades dins o fora del territori nacional amb productivitat científica (50 beques).
  
A estos efectes, es considera «productivitat científica?, la presentació en els citats fòrums, per part dels beneficiaris de les referides ajudes, de treballs tals com a comunicacions, cartells, o qualsevol altre tipus d'aportació científica relacionada amb ells.
  
Article 2. Finançament
  
Les beques que regula esta orde es finançaran a càrrec del programa pressupostari 313.20 «Drogodependències i altres addiccions», línia de subvenció T4907000 per un import total màxim de cinquanta-huit mil set-cents cinquanta euros (58.750,00 euros), dels quals es destinaran com a màxim la quantitat de quaranta-tres mil set-cents cinquanta euros (43.750,00 euros) al finançament de les beques regulades en l'epígraf 1.1 i quinze mil euros (15.000,00 euros) al finançament de les beques regulades en l'epígraf 1.2.
  
DISPOSICIONS FINALS
  
Primera
  
Es faculta la Direcció General de Drogodependències, en l'àmbit de les seues competències, perquè dicte totes les instruccions que calga per a l'execució i el desenrotllament de la present Orde.
  
Segona
  
La present Orde entrarà en vigor l'endemà de la seua publicació en el Diari Oficial de la Generalitat Valenciana.
  
Tercera
  
Contra la present Orde, es podrà interposar d'acord amb els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, potestativament, recurs de reposició davant del mateix òrgan que l'ha dictat, en el termini d'un mes comptador des de l'endemà de la seua publicació, o bé pot interposar-se directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua publicació, de conformitat amb el que disposa l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjuí que puguen interposar qualsevol altre que estimen pertinent.
  
València, 27 de febrer de 2003
  
El conseller de Benestar Social
  
RAFAEL BLASCO CASTANY
  
ANNEX I
  
Bases de la convocatòria
  
Primera. Finalitat de la convocatòria i quantia de les beques
  
1. Les beques concedides tindran la finalitat de sufragar els gastos derivats de l'assistència als congressos, seminaris o trobades, amb els límits que a continuació s'establixen:
  
1.1 Assistència a l'I Congrés Europeu de Trastorns Addictius: import de la inscripció amb el màxim de 175 euros.
  
1.2 Assistència a congressos, seminaris o trobades celebrades dins o fora del territori nacional amb productivitat : 300 euros.
  
Les beques es concediran amb caràcter individual.
  
Tractant-se d'assistència amb productivitat científica i en el cas que la comunicació fóra presentada per més d'una persona de forma conjunta, únicament es finançarà el representant del grup la inscripció en els termes de l'epígraf 1.2 anterior, la resta de components del grup, tindran dret a les ajudes previstes en l'epígraf 1.1.
  
Segona. Destinataris i forma de participació
  
2.1 Podran participar en esta convocatòria.
  
2.1.1 Per a les beques arreplegades en l'epígraf 1.1.
  
1.2 El personal de plantilla de les institucions sanitàries de la Generalitat Valenciana.
  
2.2 El personal de plantilla de la xàrcia de centres d'atenció i prevenció de les drogodependències de la Comunitat Valenciana públics o privats, sempre que, en este últim supòsit, estiguen finançats a càrrec dels crèdits del programa pressupostari 313.20: «Drogodependències i altres addiccions?.
  
2.1.2 Per a les beques arreplegades en l'epígraf 1.2.
  
a) El personal de plantilla de les institucions sanitàries, universitats, centres d'investigació i/o altres entitats públiques o privades, que manquen de finalitat lucrativa, radicades, en tots els casos, a la Comunitat Valenciana.
  
b) El personal de plantilla de la xàrcia de centres d'atenció i prevenció de les drogodependències de la Comunitat Valenciana, que hauran d'estar prèviament acreditats per al seu funcionament, d'acord amb la normativa vigent en esta matèria.
  
c) El personal docent dels centres educatius no universitaris, públics i/o privats concertats, de la Comunitat Valenciana, que impartisquen tots els nivells d'ensenyança.
  
Tercera. Sol·licituds i documentació
  
3.1 Sol·licituds
  
Les persones que desitgen prendre part en la convocatòria formularan les sol·licituds dirigides al director general de drogodependències, segons el model que figura en l'annex II.
  
3.2 Documentació
  
La sol·licitud s'acompanyarà sempre dels següents documents:
  
3.2.1 Fotocòpia del NIF del sol·licitant.
  
3.2.2 Certificat, nomenament o nòmina de l'any 2003 que acredite que tots els participants complixen els requisits establits en la base segona.
  
3.2.3 Justificant d'inscripció en l'activitat de referència i, en el supòsit de sol·licitar les beques arreplegades en el punt 1.2, a més haurà d'aportar un certificat expedit per l'organització d'haver admés la seua aportació científica (productivitat) en la mencionada activitat.
  
3.2.4 Fitxa de dades bancàries degudament formalitzades, segons model annex III.
  
3.2.5 En el cas que el congrés s'haguera realitzat en el moment de sol·licitar l'ajuda prevista en la present orde, caldrà aportar la documentació referida en la base sèptima.
  
3.3 Termini i lloc de presentació.
  
3.3.1 Les sol·licituds acompanyades de la documentació relacionada en les bases d'esta convocatòria, hauran de presentar-se en el Registre de la Conselleria de Benestar Social (Direcció General de Drogodependències), siti el passeig de l'Albereda núm. 16, CP 46358 € València, o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3.3.2 S'establix com a termini màxim per a la presentació de les corresponents sol·licituds, el 31 d'octubre del 2003.
  
3.3.3 Si la documentació aportada fóra incompleta o no reunira els requisits exigits en les presents bases, el sol·licitant serà requerit per la Direcció General de Drogodependències perquè, en el termini de 10 dies, complete la documentació o esmene la falta, amb l'advertència que, si no ho fera, s'arxivarà la sol·licitud de subvenció sense més tràmit.
  
Quarta. Resolució de la convocatòria
  
Rebudes les sol·licituds i per orde rigorós de registre d'entrada, atenent al moment en què estiguera presentada correctament, no sols la sol·licitud, sinó tota la documentació que s'exigix en l'article anterior, es resoldran les sol·licituds presentades.
  
Es delega en el director general de Drogodependències la facultat de resoldre sobre les sol·licituds d'ajudes presentades a l'empara del que disposa la present Orde, de conformitat amb el que establix la Resolució de 30 de gener de 2001, modificada per la Resolució de 16 de febrer del 2001, del conseller de Benestar Social, sobre delegació de l'exercici de competències en determinats òrgans de la Conselleria.
  
El termini màxim per a resoldre i notificar la concessió definitiva de les beques serà d'1 mes comptador a partir del dia següent de la presentació de les corresponents sol·licituds.
  
En tots els casos, transcorregut el termini màxim sense haver notificat resolució expressa, es produiran els efectes arreplegats en l'article 44.1 de la Llei 30/1992, de Règim Jurídic de les Administracions Públiques i del Procediment Administratiu Comú.
  
Quinta. Causes de denegació
  
5.1. Seran causes de denegació de les beques:
  
5.1.a. No complir algun dels requisits especificats en esta convocatòria per a poder accedir a les ajudes.
  
5.1.b. Haver esgotat el crèdit pressupostari destinat a estes ajudes.
  
Sexta. Recursos
  
Contra la resolució del director general de Drogodependències, expressa o presumpta, que esgotarà la via administrativa, es podrà interposar de conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, potestativament recurs de reposició, en el termini d'un mes comptador des de l'endemà de la seua notificació o publicació, o bé pot interposar-se directament recurs contenciós administratiu, en el termini de dos mesos, davant del Tribunal Superior de Justícia de la Comunitat Valenciana, segons el que preveu la Llei 29/1998, de 13 de juliol, reguladora de la citada jurisdicció.
  
Sèptima. Obligacions dels beneficiaris
  
Sense perjuí de les altres obligacions que exigix la legislació vigent, l'acceptació i la percepció de les ajudes, implica els compromisos següents:
  
a) Realitzar l'activitat que fonamenta la concessió de la subvenció.
  
b) Comunicar a l'entitat concedent l'obtenció de subvencions o ajudes per a la mateixa finalitat.
  
c) Justificar documentalment la seua assistència per mitjà de certificat de la secretaria del comité organitzador
  
d) Justificació documental de la secretaria del comité organitzador de la presentació, si és procedent, de la productivitat realitzada.
  
Octava. Pagament i justificació de les beques
  
L'ordenació del pagament de les beques que es regulen en esta orde, es realitzarà d'una sola vegada, i començarà a tramitar-se a partir del moment en què el beneficiari presente la documentació acreditativa d'haver complit els requisits que s'especifiquen en l'apartat 7 d'este annex, d'acord amb el següent detall:
  
a) Assistència a l'I Congrés Europeu de Trastorns Addictius
  
- Justificació documental d'assistència.
  
b) Assistència a congressos amb productivitat científica
  
- Justificació documental d'assistència i de la presentació de la productivitat realitzada.
  
Les persones beneficiàries que no presenten la documentació justificativa abans de l'1 de desembre del 2003 perdran el dret a percebre l'ajuda concedida.
  
Novena. Límit de les subvencions i reintegrament de quantitats percebudes
  
L'import de les subvencions regulades en la present Orde, en cap cas no podrà ser de tal quantia que, aïlladament o en concurrència amb subvencions o ajudes d'altres administracions públiques, o d'altres ens públics o privats, supere el cost de l'activitat que haurà de desenrotllar el beneficiari.
  
Escaurà el reintegrament de les quantitats percebudes i l'exigència d'interés de demora des del moment de pagament de la subvenció en els següents casos:
  
a) Incompliment de l'obligació de justificació.
  
b) Obtindre la subvenció sense reunir les condicions requerides per a això.
  
c) Incompliment de la finalitat per a la qual la subvenció va ser concedida.
  
d) Incompliment de les condicions imposades als beneficiaris amb motiu de la concessió de la subvenció.